ACE เซ็นเอ็มโอยู “PEA ENCOM-ACIE” ศึกษาผลิต-ขายไฟฟ้าอัจฉริยะ ป้อนนิคมฯ “เอเชีย คลีน”
ACE เซ็นเอ็มโอยู “PEA ENCOM-ACIE” ศึกษาร่วมลงทุนผลิตและขายไฟฟ้าอัจฉริยะ ขับเคลื่อนนิคมอุตสาหกรรม “เอเชีย คลีน” สู่ “สมาร์ทซิตี้”
ACE เซ็นเอ็มโอยู “PEA ENCOM-ACIE” ศึกษาร่วมลงทุนผลิตและขายไฟฟ้าอัจฉริยะ ขับเคลื่อนนิคมอุตสาหกรรม “เอเชีย คลีน” สู่ “สมาร์ทซิตี้”
9 มิ.ย. 2565

นายเขมรัตน์ ศาสตร์ปรีชา รักษาการ กรรมการผู้จัดการใหญ่ บริษัท พีอีเอ เอ็นคอม อินเตอร์เนชั่นแนล จำกัด นายธนวิจิตร อังคพิพัฒนชัย และ นายธีรวุฒิ ทรงเมตตา คณะกรรมการบริหาร บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE พร้อมด้วยนายเสรี อติภัทธะ และ นายณัฏฐ์ ทรงเมตตา คณะกรรมการบริหาร บริษัท เอเชีย คลีน อินดัสเตรียล เอสเตท จำกัด ลงนามความร่วมมือศึกษาความเป็นไปได้ในการร่วมลงทุนในธุรกิจผลิตและจำหน่ายไฟฟ้า ธุรกิจระบบส่งและจำหน่ายไฟฟ้าอัจฉริยะ รวมถึงธุรกิจบริหารจัดการพลังงาน เพื่อเพิ่มประสิทธิภาพการใช้พลังงาน เพิ่มแหล่งให้บริการพลังงาน เสริมสร้างเสถียรภาพการให้บริการระบบไฟฟ้าแก่ผู้ประกอบกิจการในนิคมอุตสาหกรรมเอเชีย คลีน ชลบุรี เพื่อยกระดับพัฒนาสู่การเป็นนิคมอุตสาหกรรมนิเวศอัจฉริยะ ทั้งคาดจะก่อให้เกิดประโยชน์ต่อภาคอุตสาหกรรมในชลบุรี พื้นที่เป้าหมายของการพัฒนาโครงการพัฒนาระเบียงเศรษฐกิจภาคตะวันออกตามนโยบายรัฐบาล